Roser Tarragó

**Roser Tarragó Aymerich** (Bartzelona, 1993ko martxoaren 25a) waterpolo jokalari katalandarra da . Espainiako selekzio absolutukoa, Bartzelona 2013an munduko txapeldun izan zen Espainiako selekzioarekin; bi aldiz Europako txapelduna, Budapest 2014an eta Budapest 2020an, eta, bi aldiz, Olinpiar txapeldunorde Londres 2012an eta Tokio 2020an.

## Biografia 
Bere prestakuntza, waterpolo jokalari bezala, 7 urte zituela hasi zen CN Mataroko beheko kategorietan.

18 urtez azpiko Espainiako selekzioarekin, zilarrezko domina irabazi zuen 2010eko Junior Europako Txapelketan.

20 urtez azpiko Espainiako selekzioarekin, urrezko domina lortu zuen 2011n Triesten jokatutako junior mailako munduko txapelketan, eta zilarrezko domina, 2013an Volosen jokatutako junior mailako munduko txapelketan.

Emakumezkoen ohorezko mailan, goleatzailerik onena 2011-2012 denboraldian, guztira, 115 golekin; txapelketa horretako Jokalari baliotsuena (MVP) ere aukeratu zuten.

2010etik Espainiako selekzio absolutuko partaide izanik, 2013an Bartzelonako Munduko Kopan, munduko txapeldun izan zen; 2014an Budapesteko Europako Txapelketan, berriro, txapeldun, eta 2012ko Londresko Olinpiar Jokoetan, txapeldunorde olinpikoa.

2013-2014 denboraldian, beka bat lortu zuen, zeinak, Berkeleyko Kaliforniako Unibertsitatean, bere soziologiako ikasketak eta waterpolo praktika uztartzeko aukera emango dion; bere lehen denboraldian, txapelketa nazionaletako (NCAA) finalerdietara iritsiko da, azkenean, laugarren postuan amaituz.

2014-2015 denboraldian, MPSF Konferentziako finalera iristen da Los Angeleseko Kaliforniako Unibertsitatearen aurka galduz 9-8; txapelketako Jokalaririk baliotsena (MVP) aukeratuko zuten.

2015-2016 denboraldian, CN Mataróra itzultzen da 2016ko Rioko Olinpiar Jokoak prestatzeko, eta, denboraldi berean, Erreginaren Kopa eta LEN Kopa irabazita, bikote historikoa lortuko du.

2018-2019 denboraldian, Espainiara itzuliko da, Estatu Batuetan unibertsitate ikasketak amaitu ostean, Club Esportiu Mediterrani taldean jokatzeko. Geroago, Australian hasten du denboraldia, Sydney Drummoyne Devils taldearekin. Tarragó waterpolotik erretiratuta zeraman 2017ko urtarriletik .

2019ko uztailean, zilarrezko domina irabazi zuen 2019ko Gwangzhouko Munduko Kopan, eta lehiaketako Jokalaririk baliotsuena (MVP) aukeratu zuten.

2020ko urtarrilean, urrezko domina irabazi zuen 2020ko Budapesteko Europako Txapelketan.

2021eko abuztuaren 7an, Tarragók kirol erretiroa iragarri zuen 2020ko Tokioko Olinpiar Jokoetan zilarrezko domina irabazi ostean.

## Olinpiar Jokoak 
2012ko Udako Olinpiar Jokoetan, Londres 2012an (Londres), zilarrezko  domina irabaziko du Espainiako taldearekin, AEBkoaren atzetik (urrezkoa) eta Australiakoaren (brontzezkoa) aurretik sailkatuz.
2020ko Udako Olinpiar Jokoetan, Tokio 2020an (Tokio), zilarrezko   domina irabaziko du Espainiako taldearekin, AEBkoaren atzetik (urrezkoa) eta Hungariakoaren (brontzezkoa) aurretik sailkatuz. Hauek osatuko dute Espainiako taldea: Marta Bach, Anni Espar, Clara Espar, Laura Ester, Maica Garcia, Irene González, Paula Leitón, Beatriz Ortiz, Pilar Peña, Elena Ruiz, Elena Sánchez eta Roser Tarragó-k.

## Emaitzak 
### Espainiako selekzio juniorrekin
### CN Mataro 
* Erreginaren Kopako txapelduna (2016)
* LEN Kopako txapelduna (2016)

## Aintzeste pertsonalak 
* Gazteen Europako Txapelketako goleatzailerik onena (2010)
* Gazteen Munduko Txapelketako emakumezko jokalaririk onena (MVP) (2011)
* Gazteen Munduko Txapelketako goleatzailerik onena (2011)
* Emakumezkoen Ohorezko Mailako jokalaririk onena (MVP) (2012)
* Emakumezkoen Ohorezko Mailako goleatzailerik onena (2012)
* Gazteen Munduko Txapelketako goleatzailerik onena (2013)
* Munduko Kopako Dream Team kidea (2014)
* MPSF Konferentziaren Finaleko jokalaririk onena (MVP) (2015)
* Munduko Ligako Superfinaleko goleatzailerik nagusia (2016)
* Munduko Txapelketako emakumezko jokalaririk onena (MVP) (2019)
* Munduko Txapelketako Dream Team kidea (2019)
* Mataroko atletarik onena (2011, 2012  eta 2013).

## Sari bereziak 
* Kirol Merezimenduaren Errege Ordenaren Brontzezko Domina, Goi Mailako Kirol Kontseiluak emana (2013) 
* Kirol Merezimenduaren Errege Ordenaren Zilarrezko Domina, Goi Mailako Kirol Kontseiluak emana (2014) 

## Erreferentziak 
## Kanpo estekak 
* ROSER TARRAGÓ Atleten profila Cal Bears-en
* Roser Tarragóri elkarrizketa: "Talde honengatik hilko nintzateke" El País, 2014ko uztailaren 23an.
* Roser Tarragó-ri elkarrizketa: "Sinestezina da maila handi honetan jarraitzea" Diario As, 2014ko uztailaren 24an.
* Roser Tarragó: Gazteenak marra ditu dagoeneko Mundo Deportivo, 2014ko uztailaren 29an.
* Roser Tarragó, garaipenik handiena urrezko domina ez irabaztea denean Mundo Deportivo, 2020ko otsailaren 1a